شەفەق نیوز/ کۆمەڵگەی ئازاد ئەرا کوردەیل فەیلی، دووارە باس
گومبابوین نۆێنەرایەتی سیاسی فەیلی، و ئەو بەشبەشەوبوینە کرد ک چین فەیلی وەخوەی دوینێد،
ک خوەی زەرەدمەنترینە لە سیاسەتەیل رژیم وەرین.
نەوال وەهاب ئەحمەد خانمە وەرپرس رێکخستن ژن لە کۆمەڵگەگە
ئەرا ئاژانس شەفەق نیوز وت: زیاتر لە ٢١ هەزار شەهید لە گشت پارێزگایلە لە کورد فەیلی،
رژیم وەرین وەسێدارەیان دا، و بەش گەورەیگ لەلیان ماف خوەیان وەرنەگردنە و بەشیگ تر
یە دەیان ساڵە هیمان ئاوارەن.
وتیش؛ لەبان ستەمدیمەیی کورد فەیلی باوجی هیمان گوما بوینە
و لەلایەن سیاسی دویر خریانە و نۆینەریگ ئاشکرا ئەرا ئی چینە لە کار سیاسی نییە، لەوەر
تاویان حزبە فەیلیەیلە و کەسایەتییان لەناو حزبەیلیگ تر وە هاندەرەیلیگ نەتەوەیی یا
مەزهەوی.
نەوال خان وتیش؛ پێکهاتەی کورد فەیلی تا ئیسە مافەیل خوەی
نەوردگە وە بەراوردی وەگەرد ئەو پێکهاتەیلە لە گشت لایەن و شایستەیلە.
